**Mal for prosjektbeskrivelse**  
Koordinerings- og støtteaktiviteter – EU-Nettverk

***Utfylling:***

***Denne malen skal benyttes. Vedlegget skal lastes opp i det elektroniske søknadsskjemaet i PDF-format. All kursivskrift og rammene i denne malen er støttetekst og skal slettes i det endelige dokumentet.***

***Alle punkter skal besvares. Rekkefølgen i malen skal følges.***

***Prosjektbeskrivelsen skal utfylle informasjon gitt i den elektroniske søknaden du oppretter på Mitt nettsted. Nettsider eller andre dokumenter, som det vises til eller lenkes til, vil ikke bli vurdert i søknadsbehandlingen.***

***Omfang:***

***Dokumentet kan være på maksimalt 5 sider, og teksten må være fontstørrelse 11 og fonttype Times New Roman, Arial eller Calibri. For referanser, figurer og tabellinnhold kan det brukes fontstørrelse 9.***

***Språk:***

***Norsk* Prosjekttittel**

*Skriv inn samme tittel som i elektronisk søknad.*

**Kvalitet (Excellence)**

**Utlysningsrelevans**

*Beskriv formålet med aktiviteten og på hvilken måte prosjektet er relevant i forhold til utlysningens formål og føringer.*

**Bakgrunn og behov**

*Prosjektets hovedmål og delmål skal spesifiseres i det* ***elektroniske søknadsskjemaet****.*

*Gjør rede for overordnet idé/faglig begrunnelse for nettverket. Gi en beskrivelse av bakgrunnen for prosjektet og en begrunnelse for behovet for dette prosjektet/disse aktivitetene. Legg vekt på å få fram hvordan prosjektet inngår i større systemer, og vil bygge opp om og forsterke disse (kontekst). Videre skal det dokumenteres god kjennskap til relevant eksisterende forsknings- og innovasjonssystem, strukturer og aktiviteter, og de sentrale utfordringene på feltet regionalt eller tematisk*

**Aktiviteter og organisering**

*Gi en utvidet prosjektbeskrivelse. Spesifiseres og beskrives i tråd med kravene i utlysningen.*

* *Beskriv målgruppen for nettverkets mobiliseringsarbeid*
* *Beskriv deltakerne*
* *Gjør rede for organiseringen av nettverket*
* *Beskriv hvordan EU-nettverket skal yte regionale støttetjenester som bygger på og forsterker allerede etablerte nasjonale og regionale tjenester og prosesser*
* *Hvordan skal nettverket oppfylle formålet, slik det er spesifisert i utlysningen?*
* *Aktiviteter, koordinering, samarbeid*

*Legg ved en spesifisert handlingsplan som vedlegg under "Annet" i det* ***elektroniske søknadsskjemaet.***

**Merverdi**

*Nettverket skal ta utgangspunkt i og bygge videre på relevant kompetanse og tilgjengelige ressurser i det geografiske nedslagsfeltet. Gjør rede for hvordan prosjektet er knyttet til eller vil støtte opp om andre aktiviteter eller på andre måter inngår i en større helhet/sammenheng.*

**Virkning og effekter (Impact)**

*Gjør rede for hvilke virkninger og effekter som kan forventes av prosjektet, på kort og mellomlang sikt, og vil kunne bidra til på lenger sikt.*

**Kommunikasjon, formidling og målgrupper**

*Redegjør for spesifikke planer for workshops, mobiliseringsarrangementer, nettverksmøter, bruk av sosiale medier. Gi utfyllende informasjon om f.eks. bekjentgjøring/markedsføring, målgrupper, hvilke brukergrupper som er relevante og hvordan de involveres i prosjektet, hvilke kanaler som planlegges brukt o.l. Handlingsplan for de første 12 månedene skal vedlegges.*

**Samfunnsmessig relevans**

*Redegjør for prosjektets forankring i regions strategi for næringsutvikling, internasjonalisering, forskning og innovasjon eller i en nasjonal strategi for et tematisk område, samt* *gjør rede for nettverkets betydning knyttet til disse planene. For eksempel om nettverket vil kunne bidra til å møte sentrale utfordringer i offentlig sektor, næringsliv eller sivilsamfunn. Samfunnsmessig relevans kan sees i et regionalt, nasjonalt, internasjonalt og/eller globalt perspektiv. Involvering av brukere og andre aktører beskrives her.*

**Miljøkonsekvenser, etikk, rekruttering av kvinner/kjønnsbalanse**

*Dersom det er relevant, gjør kort rede for om prosjektgjennomføring og/eller utnyttelse av resultatene fra prosjektet vil ha miljøkonsekvenser av betydning, positive og negative. Er det etiske problemstillinger knyttet til gjennomføringen av prosjektet, beskriv kort hvordan disse vil bli ivaretatt. Beskriv kort hvordan prosjektet vil bidra til Forskningsrådets generelle målsetting om rekruttering av kvinner og kjønnsbalanse i prosjektene.*

**Gjennomføring** **(Implementation)**

*Prosjektperiode og framdriftsplan med hovedaktiviteter (og eventuelt milepæler) i prosjektet skal føres inn i det* ***elektroniske søknadsskjemaet****. Deltakerne (institusjoner/bedrifter/virksomheter) som forplikter seg til å delta i prosjektet ved å utføre aktiviteter og/eller bidra med finansiering og/eller ha rettigheter i prosjektet, skal også føres inn i det elektroniske søknadsskjemaet.*

**Strategisk forankring**

*Redegjør kort for hvordan prosjektet er forankret i søkerinstitusjonens strategiske mål og planer, og hvordan prosjektet er forankret hos deltakerne.*

*Dokumentasjon på intensjon om samarbeid/inngått avtale legges inn som vedlegg i* ***elektronisk søknadsskjema*** *under "Annet", for alle oppgitte deltakere.*

*Dersom utlysningene krever det, skal det også gjøres rede for hvordan prosjektet er forankret i andre strategiske planer og eventuelt hos andre relevante aktører enn de som inngår i et forpliktende samarbeid i prosjektet.*

**Ressurser, kompetanse, rolledeling og samarbeid**

*Prosjektet må framstå som realistisk og gjennomførbart faglig, organisatorisk og i forhold til planlagt ressursbruk. Skriv inn tilleggsinformasjon som kan dokumentere gjennomføringsevne.*

*- Redegjør mer detaljert for hvordan prosjektet er tenkt organisert og gjennomført.*

*- Gjør rede for hvilke kompetanser og ressurser som vil være tilgjengelig for prosjektet.*

*Legg eventuelt ved CV-er som vedlegg under "Annet" i det* ***elektroniske søknadsskjemaet****, dersom det er krav om dette i utlysningen. Forskningsrådets mal for CV skal benyttes.*

*- Spesifiser hvordan rolledelingen mellom deltakerne vil være.*

*- Gi en spesifikasjon av arbeidsinnsatsen/egeninnsatsen i prosjektet. Dersom prosjektet er organisert i ulike arbeidspakker/deloppgaver/delprosjekter, skal spesifikasjonen fordeles på disse.*

*- Beskriv hvordan prosjektet vil utnytte og fremme samarbeid regionalt, nasjonalt og/eller internasjonalt*

*- Beskriv hvordan samarbeid med øvrige EU-nettverk skal kunne gi merverdi.*

*- I tillegg til oversikten i søknadsskjemaet over hvordan prosjektet planlegges finansiert, skal det gis en oversikt over hvordan prosjektet vil forsterke og bygge på allerede etablert kompetanse, infrastruktur, og ressurser for øvrig som har betydning for gjennomføringen av prosjektet.*

**Budsjett**

*Periodisert budsjett, kostnadsplan og finansieringsplan skal føres inn i det* ***elektroniske søknadsskjemaet****. Der er det også et felt for spesifikasjoner og mer utfyllende opplysninger. For store og/eller sammensatte prosjekter, og der søknadsskjemaet ikke passer til aktiviteten, kan ytterligere budsjettinformasjon også gis her, f.eks. ved krav om samfinansiering.*

**Risiko**

*Gi en vurdering av risiko knyttet til prosjektet – både risiko for at prosjektet ikke skal kunne gjennomføres som planlagt og risiko for at prosjektet ikke når sine mål. Ta utgangspunkt i beskrivelse av bakgrunn, mål og forventet effekt for prosjektet.*